CELEX: 62014CN0086
Language: sk
Date: 2014-02-18 00:00:00
Title: Vec C-86/14: Návrh na začatie prejudiciálneho konania, ktorý podal Juzgado de lo Social n  °1 de Granada (Španielsko) 18. februára 2014 – Marta León Medialdea/Ayuntamiento de Huetor Vega

12.5.2014   
            
            
               SK
            
            
               Úradný vestník Európskej únie
            
            
               C 142/20
            
         Návrh na začatie prejudiciálneho konania, ktorý podal Juzgado de lo Social n o1 de Granada (Španielsko) 18. februára 2014 – Marta León Medialdea/Ayuntamiento de Huetor Vega
   (Vec C-86/14)
   2014/C 142/27
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de lo Social n o1 de Granada
   
      Účastníci konania pred vnútroštátnym súdom
   
   
      Žalobkyňa: Marta León Medialdea
   
      Žalovaný: Ayuntamiento de Huetor Vega
   
      Prejudiciálne otázky
   
   
               1.
            
            
               Je stály pracovník na dobu neurčitú, tak ako to uvádzajú zákony a judikatúra, podľa smernice 1999/70/ES (1) zamestnancom so zmluvou na dobu určitú?
            
         
               2.
            
            
               Je v súlade s právom Spoločenstva výklad a uplatnenie vnútroštátneho práva vnútroštátnym súdom, podľa ktorého v prípade, ak ide o pracovné zmluvy, ktorými sa obchádza zákon, uzatvorené na dobu určitú vo verejnom sektore a zmenené na pracovné zmluvy uzatvorené na dobu neurčitú pre časovo neobmedzené zamestnanie, verejná správa môže jednostranne obsadiť alebo zrušiť pracovné miesto bez vyplatenia odstupného pracovníkovi a bez toho, aby boli zabezpečené ďalšie opatrenia na obmedzenie zneužívania dočasných pracovných zmlúv?
            
         
               3.
            
            
               Bol by rovnaký postup verejnej správy v súlade s právom Spoločenstva, ak by verejná správa pri súhlase s obsadením alebo so zrušením pracovného miesta vyplatila odstupné stanovené pri zániku pracovných zmlúv riadne uzatvorených na dobu určitú?
            
         
               4.
            
            
               Bol by rovnaký postup verejnej správy v súlade s právom Spoločenstva, ak by pri súhlase s obsadením alebo so zrušením pracovného miesta musela štátna správa uplatniť konania a dôvody stanovené na prepustenie z objektívnych dôvodov s vyplatením rovnakého odstupného?
            
         
      (1)  Smernica Rady z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 175, s. 43; Mim. vyd. 05/003, s. 368)